- Derfor var det også manden eller faderen til en voldtaget kvinde, der skulle have erstatning fra voldtægtsforbryderen, fortæller Helle Møller Sigh, der er medforfatter til bogen ’Law and Disputing in the Middle Ages’.

Kvinden selv fik ingenting. Men det ændrede sig i takt med, at kirken fik mere og mere indflydelse på lovgivningen i middelalderen.

I 1241 kom Jyske Lov, der blev til i et tæt samarbejde mellem Valdemar Sejr og kirken. Loven var stærkt påvirket af kirkens definition af, hvad der var normen i forhold til seksualitet. Man ønskede at civilisere befolkning og skabe et samfund baseret på de kristne værdier, og det får betydning for opfattelsen af voldtægt.

Det kostede bødlens arbejde Prisliste fra 1698: For et hoved med sværd at afhugge: 10 dlr.

For en hånd eller en finger at afhugge: 4 dlr.

For at hænge: 10 dlr.

For en at slå arme og ben i stykker og lægge på stejle: 14 dlr.

For hvert kneb med gloende tænger: 2 dlr.

For at brændemærke: 4 dlr.

For at piske ud af byen: 7 dlr. Kilde: Nationalmuseet

- I Jyske Lov bliver forbryderen straffet med fredløshed. Loven bruger nu begrebet ’voldtægt’ på en måde, hvor det seksuelle element og kvindens manglende vilje kommer i centrum, forklarer Helle Møller Sigh.

Formentlig hang udviklingen sammen med kirkens syn på samliv. Kirkens fokus på individets vilje ved etableringen af et ægteskab gjorde det relevant for kirken også at fokusere på individets vilje i forhold til andre typer af seksuel kontakt som for eksempel voldtægt.

Læs også : QUIZ Game of Thrones eller tidlig dansk middelalder?

- Man kan sige, at ægteskabet blev forudsætningen for skabelsen af den moderne opfattelse af voldtægt, siger Helle Møller Sigh.

Kvinden skulle sige ja til at have sex, og blev det ikke respekteret, blev det betragtet som en krænkelse mod kvinden som individ og ikke mod hendes mands eller fars ejendom.

- På den måde sker der en positiv udvikling. Det bliver anerkendt, at voldtægt er en krænkelse af kvinden. Men kvinden bliver stadig betragtet som forvirret og mindre klog end manden. Den opfattelse ændrer Jyske Lov ikke ved.

2) Utro ægtefolk begravet levende